SABINA วิ่ง 4% รับปัจจัยบวก 2 เด้ง เงินบาทแข็งค่า-มาตรการกระตุ้นเศรษฐกิจ
SABINA วิ่ง 4% รับปัจจัยบวก 2 เด้ง เงินบาทแข็งค่า-มาตรการกระตุ้นเศรษฐกิจ ล่าสุด ณ เวลา 11.25 น. อยู่ที่ 32.50 บาท บวก 1.25 บาท หรือ 4% สูงสุดที่ 32.75 บาท ต่ำสุดที่ 31 บาท ด้วยมูลค่าซื้อขาย 99.39 ล้านบาท
SABINA วิ่ง 4% รับปัจจัยบวก 2 เด้ง เงินบาทแข็งค่า-มาตรการกระตุ้นเศรษฐกิจ
17 ก.ย. 2562

ผู้สื่อข่าวรายงานว่า ราคาหุ้น บริษัท ซาบีน่า จำกัด (มหาชน) หรือ SABINA ล่าสุด ณ เวลา 11.25 น. อยู่ที่ 32.50 บาท บวก 1.25 บาท หรือ 4% สูงสุดที่ 32.75 บาท ต่ำสุดที่ 31 บาท ด้วยมูลค่าซื้อขาย 99.39 ล้านบาท

โดย บล.คันทรี่ กรุ๊ป ระบุในบทวิเคราะห์ แนะนำ “ซื้อ” หุ้น SABINA ราคาเป้าหมาย 40 บาท คาดกำไรสุทธิปี 2562-2563 จะเติบโตก้าวกระโดดกว่าปีละ 18% หนุนจากอัตรากำไรขั้นต้นของบริษัทที่คาดว่าจะทยอยเพิ่มขึ้นเป็น 53%-55% ในปี 2562-2565 จากเดิมในปี 2560 และ 2561 ที่อยู่ที่ 50.9% และ 51.6% ตามลำดับ เนื่องจากบริษัทมีการปรับเปลี่ยนว่าจ้างให้ผู้ผลิตในจีนผลิตให้ ซึ่งผู้ผลิตในจีนสามารถสร้างอัตรากำไรขั้นต้นได้ดีกว่าบริษัทผลิตเอง นอกจากนี้ยังได้ประโยชน์จากบาทแข็งค่าอีกทาง 
ส่วน บล.โนมูระ พัฒนสิน ระบุในบทวิเคราะห์ คาดในครึ่งปีหลังปี 2562 เศรษฐกิจไทยจะฟื้นตัวจากภายในและกระจายตัวดีขึ้น แรงสนับสนุนจากนโยบายของ 3 พรรคการเมืองหลักทั้ง พปชร ภจท และ ปชป ที่จะแข่งขันกันทำงาน หนุน Theme การลงทุน Domestic Play เด่น จึงแนะนำ 1) หุ้นที่จะได้ประโยชน์จากมาตรการกระตุ้นเศรษฐกิจของรัฐบาล กลุ่มการบริโภค (CPALL, CPF, ROBINS, KAMART, ZEN, SABINA, JUBILE)